เมื่อเห็นอุบัติเหตุุรถชน คนโดนรถชนหรือว่าสัตว์จะมีอาการชา อาหารสั่นเล็กน้อย หน้าซีดจนคนรอบข้างทัก ทำอะไรไม่ถูกเเละบางครั้งก็ร้องไห้ออกมาเเต่มันเป็นเเค่ช่วงเวลาสั้นๆ เเละก็จะไม่หันมอง เดินหนีโดยอัตโนมัติ อาการเเบบนี้เป็นตั้งเเต่เด็กๆเเล้วค่ะ
สวัสดีค่ะ การเห็นอุบัติเหตุหรือเหตุการณ์ที่กระทบกระเทือนจิตใจ อาจส่งผลให้มีอาการตกใจ หน้าซีด ใจสั่น ดังที่กล่าวมาได้ แต่มักเป็นช่วงเวลาสั้นๆ และค่อยๆดีขึ้นได้เองเมื่อเวลาผ่านไป หรือเมื่อเหตุการณ์นั้นๆจบไปแล้วแนะนำสังเกตอาการอันตรายที่อาจจะบ่งบอกว่าเป็นโรคเช่นเห็นภาพเหตุการณ์ร้ายแรงซ้ำ ๆ ผู้ป่วยอาจเห็นภาพหลอน ฝันร้ายและนึกถึงเหตุการณ์นั้นอยู่เสมอ มีความคิดในแง่ลบและมีอารมณ์ขุ่นมัวอยู่ตลอดเวลา หรือพฤติกรรมการกินการนอนเปลี่ยนแปลงไปจากการคิดถึงเหตุการณ์ดังกล่าวมากเกินไป เป็นต้น หากมีอาการเหล่านี้ ควรรีบไปพบจิตแพทย์เพื่อเข้ารับการประเมินและรักษาอย่างเหมาะสมต่อไปค่ะ